num_pages: 344
description: Forlagets beskrivelse af: Sindberg af Peter HarmsenFor første gang fortælles historien om en af de største humanitære skikkelser i det 20. århundredes danmarkshistorie: Bernhard Arp Sindberg.I december 1937 falder den kinesiske hovedstad, Nanjing, og den japanske hær går amok i et orgie af vold, mord og gruppevoldtægter. I løbet af seks uger bliver hundredetusindvis af civilister og krigsfanger myrdet. Den danske opsynsmand på F.L. Smidths cementfabrik, Bernhard Arp Sindberg, åbner fabrikkens porte, og 10.000 civile kinesere slår sig ned på området uden for japanernes rækkevidde.Sindberg var en skæv eksistens, der i en kort periode trådte i karakter for derefter at vende tilbage til glemslen. I bogen følger vi ham fra hans barndom i Aarhus og på hans første eventyr som sømand til de dramatiske 104 dage som redningsmand for tusindvis af mennesker. Peter Harmsen (f. 1968), cand.mag. i samfundsfag og russisk, har arbejdet som journalist i Østasien i over 20 år for blandt andet AFP, Bloomberg og Financial Times. Skriver for Weekendavisen om Kina og det øvrige Asien. Udover biografien om Bernhard Arp Sindberg har han også skrevet et par anmelderroste bøger om kinesisk historie.
language: Danish
title: Sindberg : den danske Schindler og Nanjing-massakren 1937-38
publisher:  Lindhardt og Ringhof